ส่วนที่ 2

บริษัท ทรัพย์ศรีไทยคลังสินค้า จำกัด (มหาชน)

 บริษัท ทรัพย์ศรีไทยคลังสินค้า จำกัด (มหาชน) ประกอบธุรกิจประเภท คลังสินค้าและ 

ท่าเทียบเรือ โดยมีสำนักงานใหญ่เลขที่ 2044/25-27 ถนนเพชรบุรีตัดใหม่ แขวงบางกะปิ
เขตห้วยขวาง กรุงเทพมหานคร เลขทะเบียนบริษัท บมจ.458 Home
Page:www:subsrithai.co.th โทรศัพท์ 0-2318-5514-6 โทรสาร 0-2318-3490
ปัจจุบันมีทุนชำระแล้ว 121 ล้านบาท

1. ปัจจัยความเสี่ยง

1.1 ความไม่แน่นอนของการผลิตสินค้าเกษตรกรรม

สินค้าเกษตรกรรมซึ่งเป็นสินค้าหลักของการให้บริการคลังสินค้า เป็นสินค้าที่ขึ้นกับสภาพภูมิอากาศ
ส่งผลให้ผลผลิตทางเกษตรกรรมมีความไม่แน่นอนสูง แต่อย่างไรก็ตาม เมื่อพิจารณาจากสินค้า
ที่เกี่ยวเนื่องกับเกษตรกรรมของคลังสินค้า คือ ปุ๋ยเคมียังมีแนวโน้มความต้องการมากขึ้นทุกปี
สามารถจะแสดงให้เห็นว่าการขยายตัวของการผลิตสินค้าเกษตรกรรมของประเทศยังคงมีแนวโน้มสูงขึ้นทุกปี

1.2 ความเสี่ยงในการให้สินเชื่อ

การให้บริการทางด้านสินเชื่อในรูปแบบของการรับจำนำสินค้าเป็นหนึ่งในการให้บริการธุรกิจคลังสินค้า
อาจเกิดความเสี่ยงในการจะเกิดหนี้เสียขึ้นได้ แต่เนื่องจากทางบริษัทจะปล่อยสินเชื่อ
ให้กับลูกค้าประจำที่เชื่อถือได้ นอกจากนี้ หลักประกันคือ
สินค้าที่เก็บอยู่ในคลังสินค้าก็เป็นหลักประกันที่มี มูลค่าคุ้มสินเชื่อที่ปล่อยให้กับลูกค้า
และมีสภาพคล่องสูง ดังนั้นจึงมีความเสี่ยงต่ำมาก

1.3 การต่อสัญญากับหน่วยราชการ

ขณะนี้ธนารักษ์
จังหวัดสมุทรปราการได้ทำการสำรวจรังวัดที่ดินและทราบจำนวนพื้นที่ดินคงเหลือจากการเวนคืนแน่นอนแล้ว
แต่ยังไม่สามารถคำนวณผลประโยชน์ตอบแทนจากจำนวนพื้นที่ดินคงเหลือได้
จำเป็นต้องส่งเรื่องทั้งหมดให้กรมธนารักษ์ซึ่งเป็นต้นเรื่องในการคำนวณค่าผลประโยชน์ตอบแทนมาตั้งแต่แรกพิจารณาอีกครั้ง
เพื่อคำนวณค่าผลประโยชน์ตอบแทนตามจำนวนพื้นที่ดินที่ใช้ประโยชน์จริงก่อนและหลังการเวนคืน
แต่เนื่องจากเจ้าหน้าที่กรมธนารักษ์ท่านเดิมมีการโยกย้ายตำแหน่งหน้าที่
กรมธนารักษ์จึงขอเวลาในการค้นหาต้นเรื่องเพื่อประกอบการพิจารณาและขอให้บริษัทรอคำตอบเพื่อจัดทำสัญญาต่อไป

  -3-

  1.4 บริษัทมีผู้ถือหุ้นรายใหญ่ >50%

  เมื่อวันที่ 17 พฤศจิกายน 2548 นายศุภสิทธิ์ สุขะนินทร์ และกลุ่มผู้ร่วม

ลงทุนได้เข้าซื้อหุ้นของบริษัท ทรัพย์ศรีไทยคลังสินค้า จำกัด (มหาชน) จากธนาคารไทยพาณิชย์
จำกัด (มหาชน) จำนวน 9,473,005 หุ้น หรือคิดเป็นร้อยละ 78.29
ของจำนวนหุ้นที่จำหน่ายได้แล้วทั้งหมด

นายศุภสิทธิ์ สุขะนินทร์ ซึ่งถือหุ้นจำนวน 3,902,440 หุ้น คิดเป็นร้อยละ 32.25
ของจำนวนหุ้นที่จำหน่ายได้แล้วทั้งหมด จึงต้องทำคำเสนอซื้อหลักทรัพย์ทั้งหมดของกิจการ
โดยได้ทำการเปิดรับซื้อหุ้นทั้งหมดของบริษัทในราคา 51.25 บาทต่อหุ้น ตั้งแต่วันที่ 21 พฤศจิกายน
2548 ถึง 27 ธันวาคม 2548 และได้รับซื้อหุ้นไว้จำนวนทั้งสิ้น 1,559,473 หุ้น
รวมเป็นจำนวนหุ้นที่ นายศุภสิทธิ์ สุขะนินทร์ ถือหลังทำการเสนอซื้อหลักทรัพย์ทั้งสิ้น 5,461,913 หุ้น
หรือคิดเป็นร้อยละ 45.14 ของจำนวนหุ้นที่จำหน่ายได้แล้วทั้งหมด
และเมื่อรวมกับกลุ่มผู้ร่วมลงทุนคิดเป็นจำนวนหุ้น 11,032,478 หุ้น หรือคิดเป็นร้อยละ 91.18
ของจำนวนหุ้นที่จำหน่ายได้ทั้งหมด จึงทำให้มีอำนาจควบคุมมติที่ประชุมผู้ถือหุ้นได้ทั้งหมด
แต่ทั้งนี้บริษัทฯ
จะได้ดำเนินการกระจายการถือหุ้นเพื่อให้มีคุณสมบัติการถือหุ้นของผู้ถือหุ้นรายย่อยรวมกันไม่น้อยกว่าร้อยละ
15 ของทุนชำระแล้วของบริษัท ตามกฎเกณฑ์ของตลาดหลักทรัพย์แห่งประเทศไทยให้เสร็จสิ้นภายในปี
2549 ต่อไป

1.5 การเวนคืนที่ดินที่ใช้ประกอบการ

ตามที่กรมทางหลวงได้กำหนดแนวเวนคืนที่ดินบริเวณคลังสินค้า (บางส่วน)
อันเป็นสถานประกอบการของบริษัท ซึ่งตั้งอยู่ ณ ซอยสุขสวัสดิ์49 พระประแดง สมุทรปราการ
เพื่อก่อสร้างทางหลวงพิเศษหมายเลข 37 สายบางพลี-สุขสวัสดิ์
ตอนทางบรรจบสุขสวัสดิ์-แม่น้ำเจ้าพระยา เมื่อปี 2547 และกำลังดำเนินการก่อสร้างอยู่ในขณะนี้นั้น
บัดนี้มีความคืบหน้าในเรื่องค่าทดแทนสิ่งปลูกสร้างตามที่บริษัทฯ
ได้ยื่นอุทธรณ์คัดค้านต่อกระทรวงคมนาคมไปตั้งแต่วันที่ 31 พฤษภาคม 2547 คือ
คณะกรรมการพิจารณาอุทธรณ์เงินทดแทนได้พิจารณาให้ยืนราคาค่าทดแทนสิ่งปลูกสร้างคงเดิม
ตามที่คณะกรรมการกำหนดราคาเบื้องต้นกำหนดให้ เป็นเงินทั้งสิ้น 39,475,695.- บาท
สำหรับค่าเสียหายและค่าเสียโอกาสทางธุรกิจที่บริษัทร้องขอไว้
คณะกรรมการพิจารณาอุทธรณ์แจ้งว่าได้ส่งเรื่องให้กับกรมทางหลวงพิจารณาแล้ว
ซึ่งกรมทางหลวงจะแจ้งผลให้บริษัททราบโดยตรงต่อไป
แต่เนื่องด้วยขณะนี้กรมทางหลวงได้ส่งมอบทรัพย์สินที่เวนคืนทั้งหมดให้การทางพิเศษแห่งประเทศไทยเป็นผู้ดูแล
ดังนั้นบริษัทจะได้ติดตามในเรื่องดังกล่าวพร้อมการขอใช้สิทธิเหนือพื้นที่ดินที่ถูกเวนคืน
โดยจะประสานงานกับกรมทางหลวงและการทางพิเศษแห่งประเทศไทยอย่างต่อเนื่องเพื่อให้ได้มาซึ่งประโยชน์ในการดำเนินกิจการตามวัตถุประสงค์ของบริษัทต่อไป

- 4 -